Tall Ships Races

pienoiskuva|Purjelaivat Kruzenshtern ja Statsraad Lehmkuhl Kotkassa 2007
Tall Ships Races on kansainvälinen purjelaivoille tarkoitettu, vuosittain järjestettävä tapahtuma. Vähintään puolet laivojen miehistöstä on sääntöjen mukaan oltava 15–25-vuotiaita. Ensimmäisen, alun perin ainoaksi tarkoitetun kilpailun järjesti lontoolainen lakimies Bernard Morgan vuonna 1956 purjelaivojen aikakauden lopun kunniaksi. Kilpailureitti kulki Torquaysta Lissaboniin. Yleisön suuren kiinnostuksen vuoksi kilpailu on kuitenkin järjestetty sittemmin vuosittain. Joka neljäs vuosi kisataan Itämerellä.

Tapahtuma tunnettiin 1973–2003 sponsorin mukaan nimellä ”The Cutty Sark Tall Ships’ Races”. Vuosina 2004–2010 tapahtumaa tuki Antwerpenin kaupunki ja satama.

 Suomessa 
pienoiskuva|The Tall Ships Races Helsingissä 1972
Suomen kaupungeista mukana ovat olleet Helsinki, Turku ja Kotka. Lisäksi Maarianhamina on ollut useana vuonna epävirallisena käyntisatamana. Helsinki on ollut isäntäkaupunkina 1972, 1988, 2000 ja 2013. Turussa laivat ovat vierailleet vuosina 1996, 2003, 2009 ja 2017. Kotkassa tapahtuma on järjestetty Kotkan meripäivien yhteydessä vuosina 1992, 2007 ja 2017. Heinäkuussa 2024 Turku solmi tapahtuman järjestäjien kanssa niin sanotun ankkurisatamasopimuksen, eli jatkossa sen ei tarvitse erikseen hakea mukaan tapahtumaan, vaan alukset tulevat Turkuun aina neljän vuoden välein, kun reitti kulkee Itämeren kautta. Turku on Tall Ships Racesin neljäs ankkurisatama ja ensimmäinen Itämeren alueella.

2017
Isot purjelaivat olivat Suomessa vuonna 2017. Ne purjehtivat ensin Kotkaan, jossa laivat olivat 13.–16. heinäkuuta ja sieltä Turkuun, jossa tapahtuma-aika oli 20.–23. heinäkuuta.

2021
Tall Ships Races oli tarkoitus järjestää Turussa vuonna 2021, mutta koronapandemian vuoksi tapahtuma peruttiin.  

 2024 
Tapahtuma järjestetään jälleen Suomessa vuonna 2024. Tapahtumassa on mukana kuusi isäntäsatamaa, joista kolme on Suomessa. Mukana ovat Helsinki, Turku ja Maarianhamina ja Liettuan Klaipeda, Viron Tallinna sekä Puolan Szczecin.  

Helsinkiin saapuu heinäkuun 4.–7. yhteensä 54 purjelaivaa. Turkuun saapuu heinäkuun 18.–21. yli 60 purjealusta 16 eri maasta. Maarianhaminassa tapahtuma-aika on 24.–27. heinäkuuta. Tapahtumassa nähtäviin laivoihin kuuluvat puolalaiset Dar Młodzieży, Kapitan Glowacki, Pogoria sekä Fryderyk Chopin; brasilialainen Cisne Branco; sekä ecuadorilainen Guayas.

Kuvia
 The Tall Ships Races Helsingissä 1972 

 The Tall Ships Races Suomessa 2024 

 Lähteet 

 Aiheesta muualla 

 Sail Training International 

Luokka:Purjehduskilpailut